На основу члана 62. и члана 64. Закона о пољопривредном земљишту („Сл. гласник РС“, бр. 62/2006, 65/2008 – др. закон, 41/2009, 112/2015, 80/2017 и 95/2018 – др. закон), члана 40. став 1. тачка 50) Статута општине Владимирци (,,Сл. лист града Шапца и општина Богатић, Владимирци и Коцељева“, бр. 6/19 и 12/21) и члана 2. Одлуке о одређивању надлежног органа за спровођење поступка давања у закуп пољопривредног земљишта у државној својини („Сл. лист општина Богатић, Владимирци, Коцељева и Шабац“, бр. 36/06) Скупштина општине Владимирци, на седници одржаној 30.05.2025. године, донела је

**РЕШЕЊЕ**

**о образовању Комисије за спровођење поступка јавног надметања за давање у закуп пољопривредног земљишта у државној својини**

**I**

Образује се Комисија за спровођење поступка јавног надметања за давање у закуп пољопривредног земљишта у државној својини, на територији општине Владимирци (у даљем тексту: Комисија).

**II**

Комисија се састоји од председника и 4 (четири) члана, и то:

 Председник комисије:

1. Виолета Лазаревић, дипломирани правник из Мровске

 Чланови комисије:

1. Илија Марковић, струковни инжењер сточарства из Мровске
2. Драгослав Јањић, дипломирани економиста из Скупљена
3. Миленко Милинковић, инжењер менаџмента из Вучевице
4. Ивана Ранковић, струковни економиста из Матијевца

 Председник и чланови Комисије именују се на мандатни период од годину дана.

**III**

Задатак Комисије је:

* да прикупи пријаве за јавно надметање, спроведе поступак јавног надметања, води записник и председнику општине, достави предлог одлуке о давању у закуп пољопривредног земљишта у државној својини, а у свему у складу са законом.

**IV**

 Ступањем на снагу овог Решења престаје да важи Решење о о образовању Комисије за спровођење поступка јавног надметања за давање у закуп пољопривредног земљишта у државној својини, број: 001509699 2024 од 28.05.2024. године.

**V**

 Ово решење објавити у ,,Службеном листу града Шапца и општина Богатић, Владимирци и Коцељева“.

**СКУПШТИНА ОПШТИНА ВЛАДИМИРЦИ**

Број: 002351815 2025 07936 001 000 020 271 од 30.05.2025. године

 **ПРЕДСЕДНИК СКУПШТИНЕ**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 ***Раде Ковачевић***